جمهورباشقانی رجب طیب اردوغان تورکیه‌ده سون زامان‌لار تؤره‌دیلن ترور هوجوم‌لاری‌نین مقصدی‌نین خالقی بیر-بیرینه سالماق اولدوغونو سؤیله‌دی.
جمهورباشقان‌لیغی ایقامتگاهیندا تشکیل ائدیلن 33-جو موختارلار (کندخودا) توپلانتی سیندا دانیشان اردوغان تورکیه و تورک میللتی‌نین ترور تشکیلات‌لاری اوزرین‌دن عینی ایله آتشله امتحانا تابع توتولدوغونو بیلدیردی.
بو هوجوم‌لارین عهده سیندن گله‌بیله‌جک گوجه صاحب اولدوغونو ایفاده ائدن اردوغان دئدی کی، بو هوجوم‌لارین اصل مقصدی دویغولاریمیزین آغلیمیزا اوستون گلمه‌سینه جهد گؤستریلمه‌سی‌دیر. بیزی بیر-بیریمیزه سالماق ایستییرلر. دیک و سویوق قان‌لی دوراجاغیق. قاچماق نامردلرین ایشی‌دیر، بیزیم میللتیمیز مرددیر.
تورکیه‌نین ترورا تسلیم اولدوغونو سؤیله‌مه‌نین ترور تشکیلات‌لاری ایله عینی یولدا حرکت ائتمک اولدوغونو وورغولایان اردوغان بیلدیردی کی، تورکیه‌نین اؤز گوونلیگی اوچون بؤلگه‌سینده آپاردیغی موباریزنی "باشقا دؤولت‌لرین ایچ ایشلرینه موداخیله" اولا‌راق گؤرن‌لر باش وئرن‌لردن هئچ نه آنلامیر. داعش-ه قارشی گوج‌لو موباریزه آپاران اؤلکه‌نی هله ده "بو خاین تشکیلاتا دستک وئریر" ایفاده سی ایله گوناهلان‌دیرماق، تامامیله ترور تشکیلات‌لاری اوزرین‌دن تورکیه‌یه سالدیرانلارین ایسته‌دیک‌لری نوع دان بیر ایفاده‌دیر.
جمهور باشقانی اردوغان ترور تشکیلاتی پ.کا.کا، دینی ایستیثمار ائدن فتح الله چی ترور تشکیلاتی فتو، داعش کیمی تشکیلات‌لارا فعال شکیلده، یازیلی، شیفاهی دستک وئرن‌لره نئجه رفتار ائدیلیرسه، مذهب آیرمجیلیغی یاخود دا حیات طرزی اوزرین‌دن میللت آراسیندا آیری-سئچکی‌لیک قویماغا جهد گؤسترن‌لره ده همین شکیلده یاناشما اولاجاغینی بیلدیردی.
